stanford-oval/wikipedia huggingface dataset:
Maya (tietokoneohjelma)

| Maya |
| --- | --- |
Kehittäjä:  Autodesk
Kehityshistoria
Vakaa versio:  2024.1 (17. toukokuuta 2023)
Tiedot
Ohjelmistotyyppi:  kolmiulotteinen mallinnus
Alusta:  Linux, Mac OS X, Windows
Lisenssi:  Omisteinen ohjelmisto
Aiheesta muualla
www.autodesk.com/maya
Maya on ammattilaistason 3D-mallinnus- ja animointiohjelmisto, joka on nykyisin Autodeskin omistuksessa. Alkuperäinen kehittäjä on Alias Systems Corporation (ent. Alias|Wavefront).
Mayaa käytetään laajalti eri tietokonegrafiikkaa hyödyntävillä aloilla, erityisesti elokuva-, televisio- ja videopeliteollisuudessa.  Ohjelmasta on saatavilla ominaisuuksiltaan, hinnoiltaan ja lisensseiltään toisistaan poikkeavia versioita, Maya Complete, Maya Unlimited sekä Maya Personal Learning Edition.
Ohjelmistolle on täysi tuki integroitumiseen RenderMan-renderöintiohjelmiston kanssa.
Maya käyttää Maya Embedded Language (MEL) komentosarjakieltä. Kieltä käytetään ohjelman käyttöliittymässä ja se mahdollistaa toimintojen automatisoimisen. MEL on lähtöisin Unixin komentorivillä käytetystä komentosarjakielestä.
Historia

Silicon Graphicsin ostettua Wavefront Technologies ja Alias Research Inc yritykset näiden tekemän ohjelmakoodi siirrettiin IRIX-käyttöjärjestelmälle, jolloin projektin nimi oli Maya. Maya 4 julkaistiin Linuxille vuonna 2001.
Ohjelmisto on saanut Oscar-palkintojen "Award of Merit" -tunnustuksen vuonna 2003.
Autodesk osti Aliasin vuonna 2005.
Käännös suomeksi
Matthias Schoenaerts

| Matthias Schoenaerts |
| --- | --- |
 Matthias Schoenaerts vuonna 2017
Henkilötiedot
Syntynyt: 8. joulukuuta 1977 (ikä 46) Antwerpen, Belgia
Ammatti:  näyttelijä, graffititaiteilija
Näyttelijä
Aktiivisena:  1992–
Aiheesta muualla
IMDb 
Elonet
Matthias Schoenaerts (s. 8. joulukuuta 1977 Antwerpen, Belgia) on belgialainen näyttelijä, elokuvatuottaja ja graffititaiteilija. Hän on näytellyt kansainvälisellä urallaan niin hollanniksi, ranskaksi kuin englanniksikin.
Ura

Hänen ensimmäinen roolinsa oli 13-vuotiaana elokuvassa Punapappi Adolf Daens (Daens, 1992), joka oli Belgian sen vuoden Oscar-ehdokas parhaimmaksi vieraskieliseksi elokuvaksi. Hänen muita tunnettuja elokuvia ovat Black Book (Zwartboek, 2006), Painajainen Antwerpenissa (Linkeroever, 2008), Luihin ja ytimiin (De rouille et d’os, 2012), Blood Ties (2013), Ranskalainen sarja (Suite Française, 2014), Kaukana maailman menosta (Far from the Madding Crowd, 2015), Tanskalainen tyttö (The Danish Girl, 2015) ja Red Sparrow (2018). Hän on näytellyt useissa televiosarjoissa, kuten Suomessakin Ylellä nähdyssä Viinakeisarin salaisuus (De smaak van De Keyser, 2008–2009). Näyttelijäntyön lisäksi hän on tehnyt graffititaidetta 16-vuotiaasta asti. Hän on myös toiminut Louis Vuittonin vaatemallina.
Yksityiselämä

Hän syntyi Antwerpenissä flaamilaiseen perheeseen. Hänen isänsä Julien Schoenaerts (1925–2006) oli näyttelijä, ja hänen äitinsä Dominique Wiche (1953–2016) oli vaatteiden suunnittelija, kääntäjä ja ranskan kielen opettaja. Hän kasvoi kaksikieliseksi (hollanti, ranska).
Aiheesta muualla

Matthias Schoenaertsin Instagram-fanisivut
Wikimedia Commonsissa on kuvia tai muita tiedostoja aiheesta .
Meduusapuu

| Meduusapuu |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Malpighiales
Heimo::  Mikinpensaskasvit Ochnaceae
Suku::  Meduusapuut Medusagyne  Baker
Laji::  oppositifolia
Kaksiosainen nimi
 Medusagyne oppositifolia  Baker 
Katso myös
   Meduusapuu Commonsissa 
Infobox OKNimi-testi OK: 
Meduusapuu (Medusagyne oppositifolia) on Seychelleillä kasvava harvinainen puulaji. Se on noin kymmenen metrin korkuiseksi kasvava pieni puu. Sen hedelmät koostuvat säteittäin kasvavista, siivellisistä, tuulilevitteisistä osahedelmistä. Laji on morfologisesti hyvin poikkeava, ja sen sukulaissuhteiden selvittäminen on päätynyt 2010-luvun lopussa sijoittamaan sen omaan alaheimoonsa mikinpensaskasvien heimossa. Laji on siirretty mikinpensaskasveihin vasta viimeksi julkaistussa eli APG IV -luokittelujärjestelmässä. Aiemmissa luokitteluissa laji on ollut yksinään erillisessä heimossa tai lahkossa. Meduusapuu esiintyy luonnonvaraisena pienellä alueella Seychellien suurimmalla saarella Mahélla ja sitä on ollut 2000-luvun alussa jäljellä alle 90 yksilöä. Se kasvaa saaren graniittikallion paljastumilla 150–500 metrin korkeudella. Meduusapuu luokitellaan äärimmäisen uhanalaiseksi lajiksi.
Aiheesta muualla

Finto: Kassu – Kasvien suomenkieliset nimet: Medusagyne oppositifolia
Mary Elizabeth McGlynn

| Mary Elizabeth McGlynn |
| --- | --- |

Henkilötiedot
Syntynyt: 16. lokakuuta 1966 (ikä 57)  Los Angeles, Kalifornia
Näyttelijä
Taiteilijanimet:  Mary McGlynn Anna Top Sheri Peppars Melissa Williamson
Aktiivisena:  Näyttelijänä 1993– Ääninäyttelijänä 1997–
Merkittävät roolit:  Helba (.hack//SIGN)
Palkinnot
 American Anime (2007) 
Aiheesta muualla
IMDb 
Mary Elizabeth McGlynn (s. 16. lokakuuta 1966 Los Angeles, Kalifornia) on yhdysvaltalainen ääninäyttelijä ja laulaja, joka tunnetaan parhaiten useiden animeiden dubbauksista ja laulustaan Silent Hill -pelisarjassa sekä Dance Dance Revolution EXTREME -pelissä. Hänellä on ollut myös useita elokuvarooleja, ja hän sanoitti joitain kappaleita Silent Hill -elokuvaan.[lähde? ] McGlynn palkittiin vuonna 2007 American Anime -palkinnolla parhaasta dubbauksesta.
Hän on naimisissa Daran Norrisin kanssa.
Merkittäviä rooleja > Animet

.hack//SIGN – Helba
Cowboy Bebop – Julia
Digimon Tamers – Rumiko Nonaka
Digimon Frontier – Ophanimon
Eureka Seven – Mischa
Omenansiemen – Athena Aerios
Naruto – Kurenai Yuhi ja Orochimaru ruohoninjana
Ghost in the Shell: Stand Alone Complex - Majuri Motoko Kusanagi
Merkittäviä rooleja > Elokuvat

Digimon Tamers: Runaway Locomon - Lopmon
Ghost in the Shell 2: Innocence - Majuri Motoko Kusanagi
Prinsessa Mononoke - Tataran naisten laulu
Merkittäviä rooleja > Videopelit

| Ääninäyttely videopeleissä> Vuosi | Ääninäyttely videopeleissä> Nimi | Ääninäyttely videopeleissä> Rooli |
| --- | --- | --- |
|  | .hack//G.U. | Bordeaux |
|  | Death by Degrees | Nina Williams |
|  | Devil May Cry 3: Dante's Awakening | Nevan |
|  | Dirge of Cerberus: Final Fantasy VII | Rosso |
|  | EverQuest II: Kingdom of Sky |  |
|  | Dungeons & Dragons: Dragonshard |  |
|  | Phantom Kingdom | Lady Salome |
|  | Ghost in the Shell: Stand Alone Complex | Majuri Motoko Kusanagi |
|  | Devil May Cry 4 | Echidna, Title Screen Call |
|  | Tekken 7 | Nina Williams |
Aiheesta muualla

Anime News Network
Behind The Voice (Arkistoitu – Internet Archive)
CrystalAcids: Mary Elizabeth McGlynn
CrystalAcids: Melissa Williamson
Meselsonin-Stahlin-koe

Meselsonin-Stahlin-koe oli Mathew Meselsonin ja Franklin Stahlin tekemä koe, joka osoitti  DNA-synteesin eli replikaation olevan semikonservaatti. Semikonservaatissa replikaatiossa DNA-kaksoiskierre toistetaan ottamalla toinen juoste alkuperäisestä kaksoiskierteestä ja toinen synteettisesti valmistetusta kierteestä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Meselson-Stahl experiment
Medvastö

Medvastö
| --- | --- |
Sijainti:  60°5′40.00″N, 24°37′40.00″E, Kirkkonummi Uusimaa Suomi
Merialue:  Suomenlahti, Itämeri
Pinta-ala:  3 km²
muokkaa - muokkaa wikitekstiä - muokkaa Wikidataa
Medvastö on saari ja kylä Kirkkonummen kaakkoisosassa. Sitä erottaa mantereesta kaksi kapeaa salmea, Blindsund etelässä ja Medvastsundet pohjoisessa. Medvastön länsipuolella on Morsfjärdenin matala merenlahti, itäpuolella ovat Brudholmen, Stora Herrö, Lilla Herrö ja Pentala. Etäisyys Helsingin keskustasta on noin yhdeksäntoista kilometriä lounaaseen.
Medvastön pinta-ala on noin kolme neliökilometriä. Se on osa Medvastön-Stormossenin Natura-aluetta, jonka pinta-ala on noin kahdeksan neliökilometriä. Alueella on linnustoltaan arvokasta kosteikkoa sekä useita tammi- ja lehmuslehtoja.
Medvastön kylässä oli 1500-luvun puolivälissä kolme taloa, kaksi niistä autioitui 1600-luvulla, kolmannesta tehtiin ratsutila, joka sijaitsi 1700-luvun lopussa Medvastön itäosassa.
Nykyinen Medvastin tila (ruots. Medvast gård) sijaitsee Medvastön saaren pohjoisosassa. Entinen Medvastön tila kuului 1600-luvun alussa ratsumestari Erik Bertilssonille. Se jaettiin 1791, ja se on siitä asti ollut Korkmanin suvun hallussa. Ensimmäinen jaetun tilan isäntä oli Daniel Korkman, joka hallitsi tiluksia 1791–1835. Medvastön pinta-ala on noin 150 hehtaaria, josta kuudesosa on peltoa, loput metsää. Kartanon nykyinen päärakennus on 1800-luvun jälkipuoliskolta.
Aiheesta muualla

Tiedostopalvelu.maanmittauslaitos.fi
Medvastö, Uusimaa, Suomi — Sunrise, Sunset and Daylength
Madeline Juno

| Madeline Juno |
| --- | --- |
 Madeline Juno 7. toukokuuta 2021
Henkilötiedot
Syntynyt: 11. elokuuta 1995 (ikä 29) Offenburg, Saksa
Muusikko
Laulukielet:  saksa, englanti
Aktiivisena:  2013 alkaen
Tyylilajit:  Indie/Pop, Pop/rock, Piano rock
Soittimet:  laulu, piano, kitara, ukulele
Levy-yhtiöt:  Embassy of Music, Universal Music Group
Aiheesta muualla
[madelinejuno.com Kotisivut]
  [ Muokkaa Wikidatassa ] [ ohje ]  
Madeline Obrigewitsch (s. 11. elokuuta 1995),  tunnetaan paremmin taiteilijanimellään Madeline Juno, on saksalainen laulaja-lauluntekijä. Hän julkaisi ensimmäisen singlensä "Error" marraskuussa 2013.
Ennen uraa

Madeline Juno syntyi 11. elokuuta 1995. Hänen isänsä on rumpali ja äitinsä pianisti.  Hän varttui Offenburg-Griesheimissa Schwarzwaldyssa Saksassa.  Hän valmistui reaalikoulusta vuonna 2012  ja meni lukioon Lahrissa.  Kun Madeline Juno oli 6-vuotias, hänen äitinsä opetti soittamaan pianoa. 12-vuotiaana hän alkoi soittaa kitaraa ja kirjoittamaan omia kappaleitaan.
Ura

Madeline Juno äänitti ensimmäiset kappaleensa ja latasi ne YouTubeen ollessaan 14-vuotias.  Lokakuussa 2012 hän lähti kiertueelle Tom Beckin  kanssa ja syyskuussa 2013 hän oli kiertueella Philipp Poiselin kanssa.  Vuonna 2013 Juno allekirjoitti levytyssopimuksen Universal Music Groupin kanssa.  Junon ensimmäinen single Error sai ensi-iltansa 14. syyskuuta 2013 YouTubessa.  Single julkaistiin virallisesti 1. marraskuuta 2013.  Kaksi viikkoa julkaisunsa jälkeen single nousi Saksan listalle sijalle 63.  Hänen ensimmäisen albuminsa, nimeltään The Unknown, oli alun perin tarkoitus julkaista tammikuussa 2014,  mutta päivämäärä siirrettiin 7. maaliskuuta 2014.  Juno esitti kappaleensa Error 23. marraskuuta 2013 televisio-ohjelmassa Verstehen Sie Spaß? .  Hän oli yksi kahdeksasta esiintyjästä, jotka kilpailivat Unser Song für Dänemarkissa, vuoden 2014 Eurovision laulukilpailun Saksan kansallisessa finaalissa Tanskassa.  Siellä hän esitti kappaleensa "Like Lovers Do", mutta hänet äänestettiin pois ensimmäisen kierroksen jälkeen.  Tämä kappale on myös Pompeji-elokuvan soundtrackissa.  Hän oli osa finaalin saksalaista tuomaristoa.
11. elokuuta 2014, joka oli myös hänen 19. syntymäpäivänsä, hän julkaisi musiikkivideon kappaleelle "Always This Way".
Vuonna 2015 Madeline Juno julkisti toisen studioalbuminsa, Salvation. Muutama päivä myöhemmin hän julkaisi kappaleen Into the Night . Hänen ensimmäinen virallinen singlensä julkaistiin 12. helmikuuta 2016 ja sen nimi on Stupid Girl. Albumi julkaistiin kaksi viikkoa myöhemmin, 26. helmikuuta 2016.
30. syyskuuta 2016 Juno julkaisi EP:n Waldbrand, joka sisältää viisi kappaletta, jotka ovat kaikki saksankielisiä.
Tammikuussa 2017 hän julkaisi kappaleen Für Immer nimikkokappaleena elokuvalle Wendy – Der Film.  Muutamaa kuukautta myöhemmin Juno ilmoitti uuden studioalbuminsa DNA julkaistavan 8. syyskuuta 2017, ja se on kokonaan saksankielinen.  Ensimmäinen single Still julkaistiin 5.5.2017 ja toinen, Gift, 28.7.2017.
Kiertueen jälkeen Juno julkaisi singlen Borderline 15. kesäkuuta 2018, joka on Was bleibt -albumilla. Musiikkivideo kuvattiin Hongkongissa.
6. syyskuuta 2019 Juno julkaisi neljännen studio albuminsa Was Bleibt. Viides albumi Besser kann ich es nicht erklären ilmestyi 14. tammikuuta 2022.
Diskografia > Studio-albumit

| Otsikko | Albumin tiedot | Sijoitus listalla> GER  | Sijoitus listalla> AUT   | Sijoitus listalla> SWI |
| --- | --- | --- | --- | --- |
| The Unknown |  Julkaistu: 7.3.2014  Merkki: Polydor (UMG)  Muodot: CD, digitaalinen lataus | 24 | — | 45 |
| Salvation |  Julkaistu: 26.2.2016  Levy-yhtiö: Embassy of Music (Tonpool)  Muodot: CD, digitaalinen lataus | 35 | 70 | 70 |
| DNA |  Julkaistu: 8.9.2017  Levy-yhtiö: Embassy of Music (Tonpool)  Muodot: CD, digitaalinen lataus | 58 | — | — |
| Was bleibt |  Julkaistu: 6.9.2019  Levy-yhtiö: Embassy of Music (Tonpool)  Muodot: CD, digitaalinen lataus, Boxset | 25 | — | — |
| Besser kann ich es nicht erklären |  Julkaistu: 14.1.2022  Levy-yhtiö: Embassy of Music (Tonpool)  Muodot: CD, digitaalinen lataus | 6 | — | — |
Diskografia > Singlet

| Otsikko | vuosi | Sijoitus listalla> GER | Sijoitus listalla> AUT | Sijoitus listalla> SWI | Albumi |
| --- | --- | --- | --- | --- | --- |
| " Error " | 2013 | 50 | — | — | The Unknown |
| " Like Lovers Do " | 2014 | 96 | — | — | The Unknown |
| "Stupid Girl" | 2016 | — | — | — | Salvation |
| "You know What?" | 2016 | — | — | — | Salvation |
| "Waldbrand" | 2016 | — | — | — | Waldbrand |
| "Für immer" | 2017 | — | — | — | Wendy – Das Musikalbum zum Kinofilm |
| "Still" | 2017 | — | — | — | DNA |
| "Gift" | 2017 | — | — | — | DNA |
| "Halt mich fest" | 2017 | — | — | — | DNA |
| "Schatten ohne Licht" | 2018 | — | — | — | DNA |
| "Borderline" | 2018 | — | — | — | Was bleibt |
| "Gib doch nach" | 2019 | — | — | — | Was bleibt |
| "Automatisch" | 2019 | — | — | — | Was bleibt |
| "Grund genug" | 2019 | — | — | — | Was bleibt |
| "Obsolet" | 2020 | — | — | — | Bevor ich dich vergesse |
| "Über Dich" | 2020 | — | — | — | Bevor ich dich vergesse |
| "Lass mich los" | 2021 | — | — | — | Bevor ich dich vergesse |
| "Tu was du willst" | 2021 | — | — | — | She Inspired Me |
| "Sommer, Sonne, Depression" | 2021 | — | — | — | Besser kann ich es nicht erklären |
Aiheesta muualla

Official website
Madeline Juno TikTok
Madeline Juno Twitter
Madeline Juno Facebook
Madeline Juno YouTube
Madeline Juno Unser Song für Dänemarkissa 2014
Metalurhivin metroasema

| Metalurhiv> Металургів |
| --- | --- |

 Dnipron metro 
Perustiedot
Sijainti:  48°28′35″N, 34°58′45″E
Paikkakunta:  Dnipro, Ukraina
Avattu:  29. joulukuuta 1995
Rakenne
Tyyppi:  tunneliasema
Metalurhiv (ukr. Металургів, ven. Металлургов, Metallurgov) on Dnipron metron asema. Sen länsipuolella on Zavodskan metroasema ja itäpuolella Metrobudivnykivin metroasema. Se avattiin 29. joulukuuta 1995.
Aiheesta muualla

Kuvia tai muita tiedostoja aiheesta Metalurhivin metroasema Wikimedia Commonsissa
Melissa Disney

| Melissa Disney |
| --- | --- |
 Melissa Disney vuonna 2020.
Henkilötiedot
Näyttelijä
Aktiivisena:  1996–
Merkittävät roolit:  Meggie (Vekarat)
Palkinnot
 Golden Trailer (2001) 
Aiheesta muualla
Viralliset kotisivut
IMDb 
Melissa Disney on yhdysvaltalainen ääninäyttelijä, joka tunnetaan useiden mainosten ja animaatioiden ääniroolien lisäksi Yhdysvaltojen käytetyimpänä naisäänenä trailereissa. Disney palkittiin muun muassa Golden Trailer gaalassa parhaasta äänityöstä elokuvan Valentine trailerissa. Äänityön ohella hän on näytellyt lyhytelokuvissa ja mainoksissa.
Hän on kaukaista sukua Walt Disneyn suvulle.
Aiheesta muualla

Melissa Disney Voice Chasersissa (Arkistoitu – Internet Archive) (englanniksi)
Melissa Disney TV.comissa (Arkistoitu – Internet Archive) (englanniksi)
Massimo Ambrosini

| 0 | 1 | 2 |
| --- | --- | --- |

Henkilötiedot
Syntymäaika: 26. toukokuuta 1977 (ikä 47)
Syntymäpaikka: Pesaro, Italia
Pelipaikka: keskikenttäpelaaja
Pituus: 1.82 m
Lempinimi: Max Ambro
Junioriseurat
1992–1994: Cesena
Seurat
| Vuodet | Seura | O (M) |
| 1994–1995 1995–2013 1997–1998 2013–2014 | Cesena  AC Milan → Vicenza (laina) Fiorentina | 25 (1) 174 (16) 27 (1) |
Maajoukkue
| 1995–1999 1999–2008 | Italia U-18  Italia | 14 (0)   35 (0) |
 Seurajoukkueuran tilastot kattavat vain kansalliset sarjat, päivitetty 20.joulukuuta.  2005.  Maajoukkueuran tilastot päivitetty 14. joulukuuta 2018.
Massimo Ambrosini (s. 26. toukokuuta 1977 Pesaro) on italialainen jalkapalloilija, joka pelasi vuosina 1995–2013 AC Milanissa ja toimi myös joukkueen kapteenina.
Seurajoukkueura

Ambrosini pelasi juniorivuosinaan 17-vuotiaana Cesenassa ja pääsi edustusjoukkueeseen. AC Milanin valmentaja Fabio Capello hankki Ambrosinin Milaniin. Kausi 1995–1996 ei sujunut Ambrosinilta odotusten mukaisesti, joten hänet lainattiin toiseen Serie A -seuraan Vicenzaan. Seuraavalla kaudella Ambrosini palasi Milaniin ja voitti seuran riveissä Italian mestaruuden ja cupin vuonna 1999. Kaudella 2003–2004 Ambrosini kärsi loukkaantumisista ja pelasi vain 20 ottelua, joissa hän teki yhden maalin. Kaudella 2004–2005 hän kärsi jälleen loukkaantumisista ja pelasi vain 22 ottelua (yksi maali). Mestareiden liigassa Ambrosini teki alankomaalaista PSV:ta vastaan tärkeän maalin, joka auttoi seuraa selviytymään vierasmaalisäännöllä jatkoon mutta Istanbulissa pelatussa loppuottelussa Liverpoolia vastaan hän ei pelannut. Kaudella 2005–2006 Ambrosinin loukkaantumiset jatkuivat ja hän pelasi Serie A:ssa vain 13 ottelua (yksi maali). Kaudella 2006-2007 esiintyi aiempaa tärkeämmässä roolissa sekä Serie A:ssa että Mestareiden liigassa. Paolo Maldinin poissa ollessa Ambrosini toimi Milanin kapteenina UEFA:n Supercupin loppuottelussa, jonka Milan voitti maalein 3-1. Kauden 2007–2008 puoliväliin saakka hän toimi edelleen Milanin kapteenina. Tällä kaudella hän kunnostautui entistä useammin maalintekijänä.
Maajoukkueura

Ambrosinin ensiesiintyminen maajoukkueessa tapahtui huhtikuussa 1999 Kroatiaa vastaan. Hän pelasi Sydneyn kesäolympialaisissa 2000 sekä EM-kisoissa 2000, joissa Italia eteni loppuotteluun asti, ja 2004. MM-kisat 2006 jäivät häneltä käymättä loukkaantumisten vuoksi. Kahden vuoden maaottelutauon jälkeen hänet kutsuttiin 16. elokuuta Italian miehistöön ja hän pelasi yhdessä ottelussa maajoukkueen kapteeninakin Roberto Donadonin alaisuudessa. Hän pelasi myös vuoden 2008 EM-kisoissa. Hän pelasi kaikkiaan 35 maaottelua.
Martres-Tolosane

| Martres-Tolosane |
| --- | --- |
 Ilmakuva kunnasta
 vaakuna
 Martres-Tolosane
 Koordinaatit: 43°11′59″N, 1°00′42″E 
Valtio:  Ranska
Alue:  Oksitania
Departementti:  Haute-Garonne
Arrondissementti:  Muret
Pinta-ala:  
 – Kokonaispinta-ala:  23,5 km²
Väkiluku (2020):  2 407 
 – Väestötiheys:  102 as./km²
Kunnan numero:  31324
 
 Kunnan kotisivut 
Infobox OKVirheellinen NIMI-arvo: 
Martres-Tolosane (oksitaaniksi: Martras Tolosana) on kunta Ranskan eteläosassa Haute-Garonnen departementissa Oksitanian alueella. Se sijaitsee Garonnejoen varrella, noin 62 kilometriä Toulousen kaupungista lounaaseen.
Historia

Kylä on säilyttänyt alkuperäisen pyöreän muodon, jota kutsutaan circladeksi. Keskiaikainen kylä on linnoitettu 1200-luvun alussa. Osa valleista on näkyvissä sekä yksi puolustustorni, jossa on nykyään arkeologinen museo. Kylän keskipisteenä on Saint-Vidianin kirkko. Martres-Tolosanessa asui merkittävä paikallinen aatelisto. Kaupungin poikki kulkeva tie on osa vanhaa Toulousen ja Bayonnen välistä tietä, joka oli yksi Pyhän Jaakobin pyhiinvaellusreitti Santiago de Compostelaan. Tämä oli tärkeä Martres-Tolosanen kaupalle ja liikenteelle. Siellä oli lukuisia yrityksiä ja käsityöläisiä. 1700-luvulta sinne perustettiin keramiikkapajoja. Vallihaudat ja keskiaikaiset muurit tuhottiin, ja nykyiseen muotonsa kaupunki sai toisen maailmansodan lopussa.
Chiraganin roomalainen huvila

1800-luvulla Martres-Tolosanesta löydettiin Chiraganin roomalaisen huvilan jäännökset. Huvila kattaa 16 hehtaarin alueen. Siellä tehtyjen arkeologisten kaivauksien aikana löydettiin toiseksi suurin tähän mennessä löydettyjen roomalaisten patsaiden kokoelma. Ainoastaan Rooman lähistöltä Tivolin kaupungista olevasta Rooman keisari Hadrianuksen Villa Adrianasta on löydetty enemmän patsaita. Löydetyt patsaat ovat nähtävillä Toulousessa olevassa museossa Musée Saint-Raymondissa.
Martres-Tolosanen keramiikka

Martres-Tolosane on tunnettu keramiikkatuotannostaan 1700-luvulta lähtien. Keskiajalta lähtien savenvalajat asettuivat sinne sekä läheisiin kyliin. Yksi syy tälle on, että läheisestä Marignac-Laspeyresin kunnassa on savilouhoksia, joiden savi on ihanteellista fajanssin valmistukseen. Käsityöläiset jatkavat edelleen Martres-Tolosanessa tätä perinnettä.
Aiheesta muualla

Kuvia tai muita tiedostoja aiheesta Martres-Tolosane Wikimedia Commonsissa
Vuonna 1826 Chiraganista löydetty Roomalainen rintakuva
Yksityinen kokoelma Martres-Tolosanessa tehtyjä keramiikkaesineitä
Mesenikólas

| Mesenikólas Μεσενικόλας |
| --- | --- |
 Mesenikólas
 Koordinaatit: 39°20′34″N, 21°45′32″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Kunta:  Límni Plastíra
Hallinto:  
 – Asutustyyppi:  kylä
 – Kallikrates-koodi:  2303010401
Väkiluku (2011):  451
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mesenikólas (kreik. Μεσενικόλας) on Kreikan kylä, joka kuuluu hallinnollisesti Límni Plastíran kuntaan, Kardítsan alueyksikköön ja Thessalian alueeseen. Aiemmin kylä kuului Plastíraksen kuntaan ja vuodesta 2011 lähtien Límni Plastíran kunnan Plastíraksen kunnallisyksikköön. Kylän väkiluku on 451 (vuonna 2011).
Menenikólas sijaitsee Plastíras-järven pohjoispuolella linnuntietä noin 15 kilometriä länteen Kardítsasta. Kylän seutu on Thessalian tärkeimpiä viinialueita. Tärkeimmät lajikkeet alueella ovat paikallinen Mávro Mesenikóla (”Musta Mesenikólas”) sekä Carignan ja Syrah. Kylässä toimii viinimuseo.
Mesenikólas muodostaa myös laajemman kyläyhdyskunnan (Τοπική Κοινότητα Μεσενικόλα, Topikí Koinótita Mesenikóla), johon kuuluu varsinaisen Mesenikólaksen kylän lisäksi Korónin luostari (Moní Korónis). Koko yhdyskunnan väkiluku on 459.
Merenpinnan taso

Merenpinnassa on tapahtunut selkeää nousua 1900-luvun alusta lähtien ilmaston lämpenemisen seurauksena.
Merenpinnan taso on valtamerien keskimääräinen pinnan korkeus. Kartastoissa merenpinnan tasoksi on sovittu keskimääräinen merenpinnan korkeus sovittuna vuotena. Merenpinnan korkeus vaihtelee huomattavasti muun muassa vuorovedestä johtuen ja yhtenäisen merenpinnan tason sopiminen vaatii pitkäkestoisia mittauksia ympäri maailmaa. Poikkeama keskiveden korkeudesta, eli merenpinnan tasosta, ilmoitetaan merisääennusteissa satamakohtaisesti senttimetreinä.
Merenpinnan tasoa mitataan nykyään mareografeilla eli vedenkorkeuden mittausasemilla ja satelliiteilla. Menneistä merenpinnan vaihteluista saadaan tietoa muun muassa merenpohjan fossiileista määritettyjen happi-isotooppisuhteiden sekä muinaisten rantaviivojen jättämien jälkien perusteella.
Aiheesta muualla

Wikimedia Commonsissa on kuvia tai muita tiedostoja aiheesta .
Sea level rise – How much and how fast will sea level rise over the coming centuries? Past. (Arkistoitu – Internet Archive)
Sea level rise – How much and how fast will sea level rise over the coming centuries? Present (Arkistoitu – Internet Archive)